Aalborg Slot og Utzon Center Du bevæger dig i tid mellem det gamle slot fra renæssancen og det splinternye Utzon Center. H. C. Andersen byder velkommen Man vil kunne møde personer fra helt forskellige tidsaldre, og der bliver masser af mulighed for at lege, når først H.C. Andersen, der også har boet på Aalborg Slot har budt velkommen. Rollespil og middelaldershow Man kan alliere sig med Skipper Klement eller Grev Rantzau i et rollespil med rollespilsforeningen TROA, man kan gå på opdagelse i de mange stande med historiske foreninger og institutioner, lege gamle lege med Idrætspædagogerne, se middelalderkampshow og Shakespeare-skuespil og besøge det nye Utzon Center. Historiens Dag Historiens Dag i Aalborg planlægges i et samarbejde mellem Aalborg Historiske Museum, Aalborg Stadsarkiv, Aalborg bibliotekerne, Teknik & Miljøforvaltningen og UCN Idrætspædagog.

Opsummering:
Søndag d. 1. juni fra kl. 11 - 15, arrangeres der "Historiens Dag" i Aalborg. 
Her kan du zappe i tiden på Aalborg Slot og Utzon Center.